बोले- मैं गुस्से से सुन्न हो गया हूं, आरोपियों को सजा-ए-मौत दी जाए
Rajya Sabha MP Harbhajan Singh On Manipur Incident क्रिकेटर से राज्यसभा सांसद बने हरभजन सिंह ने मणिपुर में हुई घटना के बाद गुस्सा जाहिर किया है। उन्होंने
आरोपियों को जल्द गिरफ्तार करके सख्त सजा की मांग की है।
पंजाब से आम आदमी पार्टी (AAP) के राज्यसभा सांसद एवं पूर्व क्रिकेटर हरभजन सिंह ने मणिपुर में हुई घटना के बाद गुस्सा जाहिर किया है। उन्होंने सभी आरोपियों को जल्द गिरफ्तार करके सख्त सजा देने की मांग की है। हरभजन ने यह गुस्सा मणिपुर की उस वीडियो पर जाहिर किया है, जिसमें दो महिलाओं को निर्वस्त्र करके घुमाता दिखाया गया था।
हरभजन सिंह ने ट्वीट करके लिखा- अगर मैं कहूं कि मैं क्रोधित हूं, तो यह एक अंडर-स्टेटमेंट है। मैं गुस्से से सुन्न हो गया हूं। मणिपुर में जो हुआ उसके बाद आज मैं शार्मिंदा हूं। अगर इस भयानक अपराध के अपराधियों को कानून के सामने नहीं लाया जाता और मौत की सजा नहीं दी जाती, तो हमें खुद को इंसान कहना बंद कर देना चाहिए।
यह मुझे परेशान कर रहा है कि ऐसा हुआ है। अब बहुत हो गया है। सरकार को जरूर कार्रवाई करनी चाहिए।
हरभजन ने आरोपियों के लिए मांगी सजा-ए-मौत 
हरभजन सिंह ने आगे लिखते हुए घटना के अपराधियों के लिए सजा-ए मौत की मांग की। उन्होंने आरोपियों को जल्द पकड़ कर कटघरे में खड़ा करने की मांग की है। हरभजन ने कहा कि अगर इन्हें मौत की सजा नहीं दी जा सकती तो हमें खुद को इंसान कहना बंद कर देना चाहिए।
अब तक 4 आरोपी गिरफ्तार
इस घटना के बाद पूरे भारत में गुस्सा देखने को मिल रहा है। कई नेता व स्टार इस पर अपनी प्रतिक्रिया दे चुके हैं। सुप्रीम कोर्ट ने इस घटना के बाद मणिपुर सरकार को भी फटकार लगाई। मणिपुर की पुलिस ने कहा कि थौबल जिले के नोंगपोक सेकमाई पुलिस स्टेशन में अज्ञात लोगों के खिलाफ अपहरण, हत्या और सामूहिक बलात्कार के मामले में केस दर्ज कर लिया गया है।
इस मामले में अब तक 4 आरोपियों को गिरफ्तार किया गया है। मणिपुर के मुख्यमंत्री एन बीरेन सिंह ने कहा है कि सरकार सभी आरोपियों को मौत की सजा दिलाने के लिए हरसंभव प्रयास करेगी। वहीं, भीड़ ने गुरुवार (20 जुलाई) शाम को एक आरोपी के घर को आग के हवाले कर दिया।